 ****

**IEPIRKUMA LĪGUMS Nr. 1-26.1/202**

Cēsīs, 2013. gada 29. novembrī

**Vidzemes plānošanas reģions**, reģistrācijas nr. 90002180246, adrese - J.Poruka iela 8-108, Cēsis, Cēsu novads, LV 4101, turpmāk tekstā PASŪTĪTĀJS, tā Administrācijas vadītājas Gunas Kalniņas-Priedes personā, kura rīkojas saskaņā ar Nolikumu, turpmāk tekstā **Pasūtītājs**, no vienas puses,

un

**Sabiedrība ar ierobežotu atbildību „Nocticus”,** vienotais reģistrācijas Nr. 44103054332, juridiskā adrese – „Rāmnieki”, Liepas pagasts, Priekuļu novads, LV-4128, kas darbojas saskaņā ar Statūtiem un kuru pārstāv valdes priekšsēdētājs Andris KLEPERS, turpmāk tekstā **Izpildītājs**, no otras puses,

 turpmāk tekstā abi līguma slēdzēji tiek saukti - Puses, katrs atsevišķi - Puse,

pamatojoties uz iepirkuma „Autoru pakalpojumi projekta „Via Hanseatica” mājaslapā ievietojamā teksta izstrādei”, Iepirkuma identifikācijas Nr. VPR/2013/29/Hanseatica (turpmāk – Iepirkums), rezultātiem, lai nodrošinātu Igaunijas – Latvijas – Krievijas Pārrobežu sadarbības programma s projekta „Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē ”(Via Hanseatica), Nr. ELRI-113, (turpmāk – Projekts) īstenošanu, noslēdz šādu iepirkuma līgumu (turpmāk – Līgums):

**1. LĪGUMA PRIEKŠMETS**

* 1. Saskaņā ar Tehnisko specifikāciju (Līguma pielikums Nr.1), Iepirkumā iesniegto Izpildītāja piedāvājumu (Līguma pielikums Nr.2), un Līguma noteikumiem Pasūtītājs uzdod, bet Izpildītājs apņemas izstrādāt projekta „Via Hanseatica” mājaslapā ievietojamo tekstuālo informāciju (turpmāk – Darbs).
	2. Darba izpildes termiņš - **2014.gada 15.janvāris**.
	3. Līgums tiek finansēts Igaunijas – Latvijas – Krievijas Pārrobežu sadarbības programmas projekta “Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē ”(Via Hanseatica), Nr. ELRI-113 ietvaros.

**2.** **PUŠU TIESĪBAS UN PIENĀKUMI**

2.1. Izpildītājs apņemas pildīt šajā Līgumā noteiktās saistības atbilstoši Pasūtītāja prasībām un Pasūtītāja noteiktajos termiņos saskaņā ar Tehnisko specifikāciju un Izpildītāja piedāvājumu.

2.2. Izpildītājs nodrošina, lai Darba izpildes laikā netiek pieļautas patvaļīgas atkāpes no Tehniskās specifikācijas un Izpildītāja finanšu piedāvājuma, Līguma noteikumiem, kārtības, termiņiem un finanšu izlietojuma. Izpildītājs informē Pasūtītāju nekavējoši par apstākļiem, kas varētu kavēt vai ierobežot pienācīgu Darba izpildi noteiktajos termiņos.

2.4. Izpildītājs apņemas trešajām personām neizpaust informāciju, kas Izpildītājam kļuvusi zināma pildot šajā Līgumā noteiktās saistības.

2.5. Jebkāda ar Līguma izpildi saistīta un jebkurā formā pieejama informācija, tai skaitā Izpildītāja sagatavotie visa veida materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.

2.6. Izpildītājam ir tiesības saņemt, un Pasūtītājam ir pienākums sniegt Izpildītājam visus Pasūtītāja rīcībā esošos Līguma izpildei nepieciešamos dokumentus un informāciju.

2.7. Izpildītājam ir tiesības atteikties no tādu Pasūtītāja prasību izpildes, kas ir pretrunā ar normatīvajiem aktiem vai vispārpieņemtajām projektu labas vadības prakses.

2.8. Pasūtītājam ir tiesības pieprasīt un Izpildītājam ir pienākums nekavējoši sniegt informāciju par Darba izpildes gaitu.

2.9. Pasūtītājam ir pienākums:

2.9.1. 3 (trīs) darba dienu laikā pēc Līguma noslēgšanas nodot Izpildītājam nepieciešamo informāciju (tekstus, fotogrāfijas, mājas lapas, kontaktinformāciju), kas nepieciešama Darba izpildei.

2.9.2. pieņemt no Izpildītāja kvalitatīvi un noteiktajā termiņā izpildītu Darbu;

2.9.3. apmaksāt Izpildītāja veikta Darba izpildi atbilstoši Līguma nosacījumiem pēc Izpildītāja iesniegtā rēķina.

**3. LĪGUMA SUMMA UN NORĒĶINU KĀRTĪBA**

3.1. Par izpildīto Darbu Pasūtītājs apņemas samaksāt Izpildītājam **LVL 2300,00** (divi tūkstoši trīs simti lati un 00 santīmi), pievienotās vērtības nodokļa likme – 0%.

3.2. Līgumā noteiktā atlīdzība tiek izmaksāta LVL (Latvijas latos) saskaņā ar Pakalpojuma nodošanas – pieņemšanas aktu un Izpildītāja iesniegto rēķinu līdz 2013.gada 31.decembrim ieskaitot, bet sākot ar 2014.gada 1.janvāri - EUR. Līgumā noteikto atlīdzību Pasūtītājs izmaksā, ieskaitot to Izpildītāja norādītajā bankas kontā ne vēlāk kā 30 (trīsdesmit) dienu laikā pēc nodošanas – pieņemšanas akta parakstīšanas.

3.3. Izpildītājs rēķinā norāda:

* Pasūtītāja nosaukums:Vidzemes plānošanas reģions, reģistrācijas Nr.LV90002180246;
* Teksts: Igaunijas –Latvijas- Krievijas Pārrobežu sadarbības programmas projekts Nr. ELRI-113 “Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē ” (Via Hanseatica);
* Līguma Nr. 1-26.1/202;
* Izpildītāja rekvizīti
* Darba nodošanas- pieņemšanas akta numurs un datums, pamatojoties uz kuru tiek izrakstīts rēķins.

3.4. Gadījumos, kad Līgums tiek izbeigts pirms Darbu izpildes pilnā apjomā, tiek apmaksāti tikai faktiski izpildītie un Pasūtītāja pieņemtie Pakalpojumi, kā arī citi veiktie Līguma izpildē nepieciešamie un ar Pasūtītāju iepriekš rakstveidā saskaņotie izdevumi.

**4. PAKALPOJUMA IZPILDE, NODOŠANA UN PIEŅEMŠANA**

4.1. Izpildītājs līdz 9.12.2013.ieskaitot, iesniedz elektroniski Pasūtītājam mājaslapas tekstuālās informācijas redakciju angļu valodā.

4.2. Pēc mājaslapas tekstuālās informācijas redakciju angļu valodā saskaņojuma saņemšanas no Pasūtītāja, līdz 15.01.2014.ieskaitot, iesniedz mājaslapas tekstuālās informācijas redakcijas latviešu un krievu valodās, ievērojot Pasūtītāja priekšlikumus un iebildes.

4.3. Līgumā paredzētais Darbs tiek nodots Pasūtītājam ar nodošanas – pieņemšanas aktu.

4.4. Pakalpojuma nodošanas – pieņemšanas aktu paraksta Izpildītājs no vienas puses un Pasūtītājs no otras puses, ja Pasūtītājam nav iebildumu par Pakalpojuma izpildi.

4.5. Ja Pasūtītājs konstatē neatbilstības vai trūkumus Darba izpildē, Pasūtītājs nekavējoši informē Izpildītāju, norādot novēršamās neatbilstības un trūkumus. Izpildītājs novērš konstatētās neatbilstības un trūkumus iespējami īsākā termiņā.

4.6. Pakalpojuma pieņemšanas - nodošanas aktu Pasūtītājs paraksta tikai pēc konstatēto nepilnību novēršanas.

4.7. Pasūtītājs, parakstot Darba pieņemšanas - nodošanas aktu, apstiprina, ka Darbs ir izpildīts atbilstošā kvalitātē.

4.8. Izpildītāja kontaktpersona ir Andris Klepers, mobilais tālrunis 29419818, e-pasta adrese: andris.klepers@va.lv.

4.9. Pasūtītāja kontaktpersona ir Dagnija Ūdre, mobilais tālrunis 29219477, fakss 64116012, e-pasts: dagnija.udre@vidzeme.lv.

**5. NEPĀRVARAMA VARA UN PUŠU ATBILDĪBA**

5.1. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

5.2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

5.3. Ja Līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības ilgāk kā 2 nedēļas, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.

5.4. Ja Izpildītājs noteiktajos termiņos neveic Darba izpildi, Pasūtītājam ir tiesības aprēķināt un ieturēt no Izpildītājam maksājamās summas līgumsodu 1% (viens procents) apmērā par katru kavējuma dienu, bet ne vairāk kā 10% (desmit procenti) no Līguma kopējās summas.

5.5. Ja Pasūtītājs kavē apmaksas termiņu, Izpildītājam ir tiesīgs pieprasīt no Pasūtītāja līgumsodu 1% (viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavējuma summas.

5.6. Līgumsoda samaksa nokavējuma gadījumā neatbrīvo Puses no saistību pilnīgas izpildes.

5.7. Puses ir atbildīgas par Līguma nosacījumu daļēju vai pilnīgu neizpildi. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.

**6. STRĪDU IZŠĶIRŠANAS KĀRTĪBA**

6.1. Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

6.2. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

1. **LĪGUMA TERMIŅŠ, LĪGUMA IZBEIGŠANA**

7.1. Līgums stājas spēkā tā parakstīšanas dienā – 29.11.2013., un ir spēkā līdz Līguma saistību izpildei pilnā apjomā.

7.2. Puses ir tiesīgas izbeigt Līgumu pirms termiņa sekojošos gadījumos:

7.2.1. saskaņā ar Pušu vienošanos;

7.2.2. saskaņā ar spēkā esošajiem normatīvajiem aktiem;

7.2.3. Līgumā noteiktajos gadījumos.

7.3. Pasūtītājs ir tiesīgs vienpusējā kārtā izbeigt Līgumu pirms termiņa, ja Izpildītājs Pasūtītāja noteiktos termiņos nenovērš Līguma 4.6.punktā minētās nepilnības, par to rakstiski paziņojot Izpildītājam 5 darba dienas pirms Līguma izbeigšanas dienas.

1. **NOBEIGUMA NOTEIKUMI**

8.1. Jebkuras izmaiņas vai papildinājumi Līgumā ir spēkā tikai tad, ja tie ir sagatavoti rakstveidā un tos ir parakstījušas Puses vai to pilnvaroti pārstāvji. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.

8.2. Strīdi, neatrunāti vai neparedzēti jautājumi, kas izriet no Līguma, risināmi Pušu savstarpējas vienošanās ceļā, atbilstoši Latvijas Republikas normatīvajiem aktiem un Līgumam. Ja savstarpēja vienošanās netiek panākta, strīdīgais jautājums nododams izskatīšanai LR tiesā LR normatīvajos aktos noteiktajā kārtībā.

8.3. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

8.4. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem – t.i. zaudēs saistošo spēku, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar spēkā esošajiem normatīvajiem aktiem.

8.5. Puse nekavējoties paziņo otrai Pusei par savas atrašanās vietas, pārstāvju, bankas rekvizītu un citām būtiskās informācijas izmaiņām, kas var ietekmēt Līguma pienācīgu izpildi.

8.6. Līgums uzrakstīts uz 5 (piecām) lapām 2 eksemplāros, Līgumam ir 2 (divi) pielikumi, kas ir Līguma neatņemamas sastāvdaļas. Līguma viens eks. glabājas pie Pasūtītāja, viens – pie Izpildītāja. Visiem Līguma eksemplāriem ir vienāds juridisks spēks.

**9.LĪGUMA PIELIKUMI**

9.1. Līguma noslēgšanas brīdi tam pievienoti:

9.1.1. Pielikums Nr.1 – Tehniskā specifikācija

9.1.2. Pielikums Nr.2 – Izpildītāja piedāvājums iepirkumā

**10. PUŠU PARAKSTI UN REKVIZĪTI**

|  |  |
| --- | --- |
| PASŪTĪTĀJS:**Vidzemes plānošanas reģions**Jāņa Poruka iela 8-108, Cēsis,Cēsu novads, LV-4101Reģistrācijas Nr.90002180246LR Valsts kase, kods TRELLV22Konts LV29TREL9210631020000/paraksts/\_\_\_\_\_\_\_\_\_\_\_\_\_\_\_\_\_\_\_\_\_\_\_\_Administrācijas vadītājaGuna Kalniņa-Priede  | IZPILDĪTĀJS:**SIA “Nocticus”** „Rāmnieki”, Liepas pagasts, Priekuļu novads, LV-4128Reģistrācijas Nr. 44103054332Swedbanka AS, kods HABALV22Konts LV76HABA0551024088793/paraksts/\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētājsAndris Klepers |

**1.pielikums**

|  |
| --- |
| 29.11.2013. Līgumam Nr. 1-26.1/202 |

**Tehniskā specifikācija**

**Autoru pakalpojumi projekta „Via Hanseatica” mājaslapā ievietojamā teksta izstrādei**

**Iepirkuma identifikācijas Nr. VPR/2013/29/Hanseatica**

# 1.Pasūtītājs – Vidzemes plānošanas reģions,

# J.Poruka 8-108, Cēsis, Cēsu novads, LV-4101

**2.Pakalpojuma vispārējs apraksts**

Laikā no 2012.gada janvāra līdz 2014.gada decembrim Vidzemes plānošanas reģions īsteno Igaunijas – Latvijas – Krievijas Pārrobežu sadarbības programmas projektu Nr. ELRI-113 „Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē”, saīsinātais nosaukums - „Via Hanseatica“. Projektā iesaistījušies 18 partneri no Latvijas, Igaunijas un Krievijas. Projekta partneri Latvijā ir Valmieras pilsētas pašvaldība, Valkas, Strenču, Kocēnu un Siguldas novadu domes un pašvaldības aģentūra „Cēsu Kultūras un tūrisma centrs”.

Via Hanseatica (VH) ir tūrisma maršruts, kas savieno Sanktpēterburgu, Narvu/ Ivangorodu, Tartu, Valgu/Valku, Valmieru un Siguldu programmas teritorijā, un tā potenciāls ir balstīts uz šo pilsētu dažādību. Maršruts vijas cauri apvidiem, kas ir bagāti ar kultūras un dabas mantojumu. VH maršrutu var padarīt vēl atpazīstamāku, izmantojot pārrobežu sadarbību un radot VH tūrisma pakalpojumu komplektu.

Viens no projekta „Via Hanseatica” uzdevumiem un šī iepirkuma mērķis ir sagatavot projekta mājaslapas [www.viahanseatica.info](http://www.viahanseatica.info) tekstuālo informāciju.

**Mērķgrupa:** vietējie tūristi no Latvijas, Igaunijas, Krievijas, potenciālie ārvalstu tūristi, kā arī tūrisma nozares profesionāļi un tūrisma jomas uzņēmējdarbības veicēji, u.c.

**3.Iepirkuma priekšmets** **–** projekta „Via Hanseatica” mājaslapas [www.viahanseatica.info](http://www.viahanseatica.info) tekstuālās informācijas izstrādes pakalpojumi

**4. Plānotais pakalpojumu izpildes termiņš**: no iepirkuma līguma noslēgšanas līdz 2014.gada 15.janvārim.

**5.Pakalpojumu sniedzēja uzdevumi:**

5.1.Iepazīties ar projekta „Via Hanseatica” dokumentāciju, pieejamo informāciju gan projekta sākotnēji izveidotajā mājaslapā [www.viahanseatica.info](http://www.viahanseatica.info), gan citos tūrisma informācijas avotos.

 5.2.Sagatavot projekta „Via Hanseatica” atjaunotās mājaslapas sadaļās ievietojamo tekstuālo informāciju angļu valodā

Projekta „Via Hanseatica” mājaslapas tekstuālai informācijai ir jāprezentē Via Hanseatica kā vienots reģions, nedalot to 3 atsevišķās projekta partnerības valstīs, bet gan veidojot aprakstus par reģionu kopumā. Tekstu galvenais mērķis – motivēt tūristus apmeklēt Via Hanseatica reģionu.

5.3. Sagatavot projekta „Via Hanseatica” atjaunotās mājaslapas sadaļās ievietojamo tekstuālo informāciju angļu valodā latviešu un krievu valodās.

**6. Detalizēts uzdevumu apraksts**

6.1. Sagatavot mājaslapas tekstuālās informācijas aprakstus angļu valodā projekta „Via Hanseatica” mājaslapas 3 galvenajām sadaļām un vairākām apakšsadaļām:

 6.1.1. pirmā sadaļa „Informācija ceļotājiem”

 1) Galvenā informācija

 2) Noderīgi fakti

 3) Transports un ceļi

6.1.2. otrā sadaļa „Informācija tūrisma jomas profesionāļiem”

 1) Tīklojuma vispārējs apraksts

 2) Kā pievienoties tīklojumam

 3) Saikne ar digitālo sabiedrību

 4) Informācija pakalpojuma nodrošinātājiem

 5) Informācija tūrisma objektu īpašniekiem/pārvaldītājiem

 6) Informācija ceļojumu aģentūrām, tūroperatoriem

 7) Publikācijas

 8) Kontakti

 9) Logo lietošanas noteikumi

6.1.3. trešā sadaļa „Par projektu „Via Hanseatica””

 1) Vispārēja informācija

 2) Partnerība

 3) Kontakti

6.2. Pirmā sadaļā „Informācija ceļotājiem” jāiekļauj:

 6.2.1. Vispārēja informācija – par projekta / tūrisma maršruta kopējo teritoriju, aprakstot tās kultūru, tradīcijas, ainavu un dabas bagātības. (Informācija jāveido līdzīgi kā nacionālajos Latvijas un Igaunijas tūrisma portālos: <http://www.latvia.travel/en/article/getting-know-latvia-and-latvians>; [www.visitestonia.com](http://www.visitestonia.com) )

 6.2.2. Noderīgi fakti - noderīgi informācija, ar kuru ceļotājam būtu jāiepazīstas, pirms ieceļojot Via Hanseatica teritorijā (piem., vīzas nepieciešamība, valūta, satiksmes ierobežojumi, ārkārtas gadījumos svarīgie telefona numuri, tūrisma informācijas centri utt.).

 6.2.3. Transports un ceļi – kā iespējams sasniegt Via Hanseatica reģionu (piemēram, ar autobusu, ar lidmašīnu, ar vilcienu, ar kuģi, ar automašīnu (t.sk. auto īre). Tekstā jābūt iekļautām saitēm uz pieejamo pilsētu un novadu sagatavoto informāciju par transportlīdzekļu atiešanas laikiem, kontaktinformācija taksometru izsaukšanai, automašīnas īrei, u.tml.

6.3.Otrās sadaļas „ Informācija tūrisma jomas profesionāļiem” izstrādē izmanto informāciju: <http://www.viahanseatica.info/uploads/publications/VH%20Study%20Manual.pdf> <http://www.viahanseatica.info/uploads/publications/VH%20network%20guidelines.pdf>

6.4. Trešajā sadaļā „Par projektu “Via Hanseatica””iekļauj:

6.4.1. Vispārēja informācija par projektu, tā mērķiem un plānotajām aktivitātēm,

6.4.2. Projekta partneru organizāciju īss apraksts,

6.4.3. Projekta partneru kontaktinformācija.

Sagatavojot tekstus trešajai sadaļai, Izpildītājs izmanto projekta laikā tapušās Ziņu lapas un cita veida projekta dokumentāciju, kas pieejama pēc pieprasījuma no Pasūtītāja. Tekstu sagatavošanas laikā būs pieejama projekta personāla palīdzība papildu informācijas iegūšanai.

**7.Pakalpojumu izpildes kārtība**

7.1.Tekstu veidojot, drīkst izmantot iepriekš izveidotajā projekta mājaslapā [www.viahanseatica.info](http://www.viahanseatica.info) pieejamo informāciju.

7.2.Tekstu veidošanas process norit projekta „Via Hanseatica” komunikācijas aktivitāšu vadītāja vadībā. Komunikācijas aktivitāšu vadītājam ir tiesības dot norādījumus par izstrādātā teksta saturu un informācijas atspoguļošanas veidu.

7.3.Teksta veidošanas laikā projekta „Via Hanseatica” personālam ir tiesības pieprasīt iesniegt un pārbaudīt jau izveidotās tekstu daļas, lai pārliecinātos par tekstā iekļauto faktu un situācijas aprakstu atbilstību projekta prasībām.

7.4.Izpildītājam, ja nepieciešams, ir tiesības jautāt teksta veidošanas procesam iztrūkstošo vai nepieciešamo informāciju projekta komunikācijas aktivitāšu vadītājam.

7.5.Izpildītājs pats apmaksā pakalpojuma izpildē iesaistītā personāla darbu, kancelejas preču izdevumus, dokumentu sagatavošanu un pavairošanu, telefona sarunas un tml..

7.6.Pasūtītājam ir tiesības sniegt Izpildītājam priekšlikumus un saistošus norādījumus nodevumu sagatavošanai, precizēšanai vai papildināšanai.

7.7.Izpildītājs elektroniski un drukātā formā iesniedz Pasūtītājam darbu nodošanas – pieņemšanas aktu un atskaiti – ziņojumu par kalendārajā mēnesī paveikto līdz nākamā mēneša 10. datumam.

**8. Iepirkuma nodevumi**

8.1. Izpildītājs līdz 9.12.2013.ieskaitot, iesniedz elektroniski Pasūtītājam mājaslapas tekstuālās informācijas redakciju angļu valodā.

8.2.Pēc mājaslapas tekstuālās informācijas redakciju angļu valodā saskaņojuma saņemšanas no Pasūtītāja, līdz 15.01.2014. iesniedz mājaslapas tekstuālās informācijas redakcijas latviešu un krievu valodās, ievērojot Pasūtītāja priekšlikumus un iebildes.

8.3.Apraksti sagatavojami un iesniedzami Pasūtītājam elektroniski un drukātā *Word* dokumenta formātā angļu valodā, latviešu, krievu un vācu valodās.

8.4. Izpildītājam nodevumu izstrādē ir saistoši Pasūtītāja priekšlikumi. Pasūtītājam ir tiesības nepieciešamības gadījumā pieprasīt jebkura no iepriekš minētajiem dokumentiem precizēšanu / papildināšanu.

**2.pielikums**

|  |
| --- |
| 29.11.2013. Līgumam Nr. 1-26.1/202 |

**SIA “Nocticus”**

**piedāvājums**

**IepirkumĀ**

**„Autoru pakalpojumi projekta „Via Hanseatica” mājaslapā ievietojamā teksta izstrādei”**

Iepirkuma identifikācijas Nr.: VPR/2013/29/Hanseatica